Eva Glawischnig-Piesczek

Eva Glawischnig-Piesczek (naskita la 28-an de februaro 1969 en Villach) estas aŭstra advokato kaj iama politikisto (ĝis 2018 La Verduloj, partianeco suspendita).  De 1999 ĝis 2017 ŝi estis membro de la Nacia Konsilio por la Verduloj. De oktobro 2006 ĝis oktobro 2008 ŝi estis la Tria Prezidanto de la Nacia Konsilio kaj de 2008 ĝis 2017 la Federacia Proparolantino kaj Klubprezidantino de la Verduloj. La 18-an de majo 2017 ŝi demisiis de ĉiuj oficoj pro sankaŭzoj. De 2018 ĝis 2021 ŝi laboris kiel lobiisto por la hazardluda grupo Novomatic. ORF: "Van der Bellen sichtlich bewegt"  (in German)

Glawischnig-Piesczek diplomiĝis pri juro ĉe la Karl-Franzens-Universität Graz, kaj ricevis sian doktorecon en 1998.  Antaŭ ol eniri politikon, ŝi laboris kiel jura konsilisto por la aŭstra organizaĵo Global 2000.

La  la Justica Kortumo de la Eŭropa Unio verdiktis pri la afero «Eva Glawischnig-Piesczek kontraŭ Facebook Ireland Limited».

 La afero "Eva Glawischnig-Piesczek kontraŭ Facebook Ireland Limited" 
En 2016, uzanto registrita en Irlando publike konigis novaĵartikolon el la aŭstria retejo oe24.at akompane de siaj komentoj. La mesaĝo, kiu temis pri Eva Glawischnig-Piesczek, tiama prezidantino kaj proparolantino de la partio, akompane de siaj komentoj, kiuj traktis ŝian partion kiel faŝista kaj nomis ŝin «korupta stultulino» kaj «abomeninda perfidulino».

Glawischnig-Piesczek procesis en Aŭstrio pri misfamigado kaj gajnis. Oni ordonis al Fejsbuko forigi la mesaĝon, kaj ĝi malvidebligis la mesaĝon nur en Aŭstrio. Sed ŝi insistis ke tio okazu tutrete, do, la supera kortumo de Aŭstrio transdonis la aferon al la Justica Kortumo de Eŭropaj Komunumoj, petante klarigojn pri la eŭropunia juro.

La 3-an de oktobro 2019, la Justica Kortumo de la Eŭropa Unio verdiktis favore al la demandantino Eva Glawischnig-Piesczek, permesante al aŭstria kortumo postuli ke la sociamaskomunikilo Fejsbuko forigu el sia retejo mesaĝon publikigitan de irlanda uzanto. Ĝia verdikto fakte ordonis, ke kortumo de iu ajn eŭropunia lando rajtas postuli de Fejsbuko forigi misfamigajn informojn el ĉiuj paĝoj, senkonsidere de tio uzantoj de kiuj landoj kreis respektivajn mesaĝojn kaj ĉu ili komplete koincidas aŭ nur similas laŭ enhavo. Do decido de kortumo el unu eŭropunia lando povas influi ĉiujn landojn de la Eŭropa Unio.

 Referencoj 

 Eksteraj ligiloj 



Kategorio:Aŭstraj politikistoj